CELEX: 32011R0868
Language: lt
Date: 2011-08-31 00:00:00
Title: 2011 m. rugpjūčio 31 d. Komisijos įgyvendinimo reglamentas (ES) Nr. 868/2011 dėl leidimo naudoti Lactobacillus plantarum (DSM 21762) ir Lactobacillus buchneri (DSM 22963) preparatus kaip pašarų priedus visų rūšių gyvūnams  Tekstas svarbus EEE

1.9.2011   
            
            
               LT
            
            
               Europos Sąjungos oficialusis leidinys
            
            
               L 226/2
            
         KOMISIJOS ĮGYVENDINIMO REGLAMENTAS (ES) Nr. 868/2011
   2011 m. rugpjūčio 31 d.
   dėl leidimo naudoti Lactobacillus plantarum (DSM 21762) ir Lactobacillus buchneri (DSM 22963) preparatus kaip pašarų priedus visų rūšių gyvūnams
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktos paraiškos dėl leidimo naudoti Lactobacillus plantarum (DSM 21762) ir Lactobacillus buchneri (DSM 22963) preparatus. Kartu su paraiškomis pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               paraiškos pateiktos dėl leidimo naudoti Lactobacillus plantarum (DSM 21762) ir Lactobacillus buchneri (DSM 22963) preparatus, priskirtinus prie priedų kategorijos „technologiniai priedai“, kaip pašarų priedus visų rūšių gyvūnams;
            
         
               (4)
            
            
               Europos maisto saugos tarnyba (toliau – Tarnyba) 2011 m. kovo 15 d. nuomonėje (2) konstatavo, kad Lactobacillus plantarum (DSM 21762) neturi nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas, sumažindamas pH ir padidindamas sausosios medžiagos išlaikymą, gali pagerinti siloso gamybą iš visų pašarų. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (5)
            
            
               Tarnyba 2011 m. balandžio 7 d. nuomonėje (3) konstatavo, kad Lactobacillus buchneri (DSM 22963) neturi nepageidaujamo poveikio gyvūnų sveikatai, žmonių sveikatai ar aplinkai, ir kad šis preparatas, padidindamas acto rūgšties susidarymą, gali pagerinti siloso gamybą. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;
            
         
               (6)
            
            
               atlikus Lactobacillus plantarum (DSM 21762) ir Lactobacillus buchneri (DSM 22963) preparatų vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtus preparatus;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytus preparatus, priklausančius priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų mitybos priedus minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys, 2011 m.; 9(3):2113.
   
      (3)  EMST leidinys, 2011 m.; 9(4):2138.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg organinės medžiagos
               
            
                  
                     Technologinių priedų kategorija. Funkcinė grupė: siloso priedai.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Priedo sudėtis:
                              
                              
                                 Lactobacillus plantarum (DSM 21762) preparatas, kuriame yra ne mažiau kaip 5 × 1011 KSV/g priedo
                           
                        
                               
                           
                           
                              
                                 Veikliosios medžiagos apibūdinimas:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Analizės metodas
                                  (1):
                              
                                           
                                       
                                       
                                          Skaičiavimas taikant išpylimo ant plokštelės metodą EN 15787
                                       
                                    
                                           
                                       
                                       
                                          Identifikacija: impulsinė lauko gelių elektroforezė (PFGE).
                                       
                                    
                        
               
                  Visų rūšių gyvūnų
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą ir laiką.
                           
                        
                              2.
                           
                           
                              Mažiausia priedo dozė gali būti koreguojama, kai priedas naudojamas kartu su kitais į silosą dedamais mikroorganizmais.
                           
                        
                              3.
                           
                           
                              Sauga: tvarkant produktą rekomenduojama dėvėti kvėpavimo takų apsaugos priemones ir pirštines.
                           
                        
               
                  2021 m. rugsėjo 21 d.
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Priedo sudėtis:
                              
                              
                                 Lactobacillus buchneri (DSM 22963) preparatas, kuriame yra ne mažiau kaip 5 × 1011 KSV/g priedo
                           
                        
                               
                           
                           
                              
                                 Veikliosios medžiagos apibūdinimas:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Analizės metodas
                                  (1):
                              
                                           
                                       
                                       
                                          Skaičiavimas:
                                       
                                    
                                           
                                       
                                       
                                          taikant išpylimo ant plokštelės metodą EN 15787
                                       
                                    
                                           
                                       
                                       
                                          Identifikacija: impulsinė lauko gelių elektroforezė (PFGE).
                                       
                                    
                        
               
                  Visų rūšių gyvūnų
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą ir laiką.
                           
                        
                              2.
                           
                           
                              Mažiausia priedo dozė gali būti koreguojama, kai priedas naudojamas kartu su kitais į silosą dedamais mikroorganizmais.
                           
                        
                              3.
                           
                           
                              Sauga: tvarkant produktą rekomenduojama dėvėti kvėpavimo takų apsaugos priemones ir pirštines.
                           
                        
               
                  2021 m. rugsėjo 21 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx